Diari Oficial de la Generalitat Valenciana


Sumari del DOGV 4166, del 11-01-2002 (2002/18)

Informació pública de l'alternativa tècnica per al desenvolupament del programa d'actuació integrada de la unitat d'execució Aldeamayor, al municipi de Càrcer.
---------------------------------------------------------------------------------------------------------------------------------------------------------------

### Dades del document

Número de DOGV
:   4166

Data del DOGV
:   11-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/18


Organisme emissor
:   Ajuntament de Càrcer

Tipus de document
:   Anunci

Informació pública de l'alternativa tècnica per al desenvolupament del programa d'actuació integrada de la unitat d'execució Aldeamayor, al municipi de Càrcer. [2002/A18]
  
L'alcalde de Càrcer, mitjançant el Decret número 140/2001, de data 21 de desembre de 2001, va procedir resoldre el que es transcriu literalment a continuació:
  
Vist l'escrit per registre d'entrada número 929, de data 30 de novembre de 2001, presentat en aquest Ajuntament pel senyor Antonio Domínguez Casquero, en representació i com a administrador únic de U.R.M. Valencia, SL, el qual formula una alternativa tècnica del programa d'actuació integrada per gestió indirecta, per al desenvolupament de la unitat d'execució Aldeamayor, al terme municipal de Càrcer, sol·licitant, així mateix, l'adjudicació preferent en l'adquisició de la condició d'agent urbanitzador per a l'execució de l'esmentada unitat d'execució.
  
Vist que la dita alternativa tècnica està integrada pels documents següents:
  
A) Resguard acreditatiu d'haver sol·licitat a la Conselleria d'Obres Públiques, Urbanisme i Transports la cèdula d'urbanització corresponent.
  
B) Projecte d'urbanització.
  
C) Projecte de reparcel·lació.
  
D) Escriptura de constitució de la societat U.R.M. Valencia, SL, estatuts pels quals es regeix la societat U.R.M. Valencia, SL, i escriptures de compravenda per les quals es demostra que la societat U.R.M. Valencia, SL, és la propietària única dels terrenys que s'han d'urbanitzar a la unitat d'execució.
  
Vist que aquest Ajuntament està tramitant l'aprovació definitiva del Pla General d'Ordenació Urbana, on s'ordena detalladament la unitat d'execució Aldeamayor, i per això totes les actuacions referents a aquest programa s'entendran condicionades a l'aprovació definitiva de l'esmentat Pla General.
  
Atés el que estableixen els articles 32, 44, 45, 46, 50 i 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i fent ús de les competències que la Llei m'atorga, resolc:
  
Primer
  
Sotmetre a informació pública, durant un termini de 20 dies, l'alternativa tècnica, integrada pels documents adés esmentats, presentada pel senyor Antonio Domínguez Casquero, com a administrador únic de U.R.M. Valencia, SL, i el programa d'actuació integrada per gestió indirecta, per al desenvolupament de la unitat d'execució Aldeamayor, al terme municipal de Càrcer. Així mateix, se sotmeten a informació pública els estatuts i els acords socials de la propietat única dels terrenys, mitjançant un edicte publicat al tauler d'anuncis de l'Ajuntament, en un diari d'informació general editat a la Comunitat Valenciana i en el Diari Oficial de la Generalitat Valenciana.
  
Abans de la publicació de l'esmentat edicte caldrà trametre un avís amb el seu contingut, si existiren, al domicili fiscal de les persones que consten en el cadastre com a titulars de drets que puguen resultar afectades per l'actuació proposada.
  
Segon
  
L'esmentat termini d'informació pública té caràcter simultani al concurs públic per a la selecció de l'urbanitzador; s'hi podran formular al·legacions, alternatives tècniques i proposicions juridicoeconòmiques en competència.
  
Tercer
  
Les proposicions juridicoeoconòmiques podran presentar-se durant els cinc dies següents al venciment del termini d'informació pública de l'alternativa tècnica, derivat de la publicació de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment distinta a la inicial i en presta caució, els anteriors terminis es prorrogaran per 20 dies addicionals, anunciant-se l'esmentada pròrroga al tauler d'anuncis de l'Ajuntament i comunicant-se a les persones que per desconéixer-ho presenten pliques prematurament.
  
Cinqué
  
L'acte d'obertura de pliques s'efectuarà en la següent data hàbil a la conclusió del termini per a presentar-les, a les 13.30 hores.
  
Sisé
  
Si s'arribara al moment previst en l'apartat anterior sense haver-se aprovat el Pla General pel qual es determina i ordena la unitat d'execució Aldemayor com a urbanitzable, l'adjudicació del programa quedarà suspesa fins que aquell siga aprovat. Si el Pla General no s'aprova, es retrotrauran totes les actuacions a l'estat original.
  
Seté
  
L'expedient administratiu es podrà consultar a l'oficina tècnica de l'Ajuntament de Càrcer, situat a la plaça de la Comunitat Valenciana, número 2.
  
Així mateix, i de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquest edicte es publica per a les persones titulars cadastrals que hi puguen ser afectades o que resulten desconegudes, de les quals s'ignora el lloc per a les notificacions o que intentada aquesta no s'haja pogut efectuar. Tot això a fi d'efectuar l'avís exigit en l'article 46.3 de la Llei Reguladora de l'Activitat Urbanística.
  
Cosa que es fa pública als efectes oportuns.